सूचना प्रौद्योगिकी ज्ञान अर्थव्‍यवस्‍था के विभिन्‍न क्षेत्रों के विकास के लिए महत्‍वपूर्ण साधन है। भारत सूचना प्रौद्योगिकी क्षेत्र में वैश्विक प्‍लेयर के रूप में उभर रहा है। 1990 के दशक से भारत में साफ्टवेयर और सूचना प्रौद्योगिकी क्षेत्र में निरंतर वृद्धि हुई है। चूंकि, सूचना प्रौद्योगिकी उद्योग तेजी से विस्‍तृत हो रहा है इसलिए मानव शक्ति की आवश्‍कयता भी बढ़ रही है। ज्ञान अर्थव्‍यवस्‍था के विभिन्‍न क्षेत्रों के लिए जनशक्ति को विस्‍तृत करने के उद्देश्‍य से शिक्षा और सूचना प्रौद्योगिकी का प्रशिक्षण महत्‍वपूर्ण रूप से पूर्वापेक्षित है। भारत सरकार ने इलाहाबाद, ग्‍वालियर, जबलपुर और कांचीपुरम में 4 आईआईआईटी स्‍थापित किए हैं। ये संस्‍थान अवर स्‍नातक और स्‍नातकोत्‍तर शिक्षा प्रदान कर रहे हैं। ग्‍वालियर में स्थित आईआईआईटी प्रबंध में आईटी के लिए स्‍थापित किया गया है। जबलपुर और कांचीपुरम में स्थित आईआईआईटी निर्माण और डिजाइन में आईटी के लिए स्‍थापित किया गया है। 11वीं पंचवर्षीय योजना में देश में लोक निजी भागीदारी पद्धति पर 20 और अधिक आईआईआईटी स्‍थापित करने की परिकल्‍पना की गई है।